સામગ્રી: યસ બૅન્કના સંસ્થાપક રાણા કપૂરના પરિવાર સામે લૂક-આઉટ નોટિસ કાઢવામાં આવી છે. રાણા કપૂરનાં પુત્રી રોશનીને લંડન જતાં અટકાવવામાં આવ્યાં છે.

રોશની મુંબઈ ઍરપૉર્ટ પરથી લંડન જઈ રહ્યાં હતાં, ત્યારે તેમને ઍરપૉર્ટ પર જ અટકાવવામાં આવ્યાં હતાં.

આ પહેલાં ઍન્ફૉર્સમૅન્ટ ડાયરેક્ટ્રેટ (ઈ.ડી.) દ્વારા રાણા કપૂર સામે મની લૉન્ડ્રિંગનો કેસ દાખલ કરી તેમની ધરપકડ કરવામાં આવી હતી.

રાણા કપૂર તારીખ 11મી માર્ચ સુધી ઈ.ડી.ની કસ્ટડીમાં રહેશે.

યસ બૅન્કની દેશમાં 1100થી વધારે શાખાઓ છે અને બૅન્કમાં 21,000થી વધારે કર્મચારીઓ કામ કરે છે. 

બૅન્કની હાલત ખરાબ છે એવા સમાચારો તો પહેલાં આવવા શરૂ થઈ જ ગયા હતા પણ બૅન્કનું બોર્ડ લોકોને ભરોસો આપતું હતું કે એમની થાપણો બૅન્કમાં સુરક્ષિત છે અને બૅન્ક નહીં ડૂબે.

હવે રિઝર્વ બૅન્કે બોર્ડને બરખાસ્ત કરી વહીવટદારની નિમણૂક કરી છે અને ગ્રાહકોને પણ પચાસ હજાર રૂપિયા ઉપાડી શકવાની મર્યાદા બાંધી આપી છે. અમુક સંજોગોમાં વધારે રકમ ઉપાડી શકાશે એમ પણ કહેવામાં આવ્યું છે.

અત્યારે યસ બૅન્કની બેહાલી પર એક નામ ચર્ચામા છે અને તે છે રાણા કપૂરનું. રાણા કપૂરની ઈડીના અધિકારીઓ પૂછપરછ કરી અને પછીથી તપાસમાં સહયોગ નહીં કરવા બદલ ધરપકડ કરાઈ છે.

યસ બૅન્કની સ્થાપના રાણા કપૂર અને તેમના સંબંધીઓએ વર્ષ 2003માં કરી હતી.

કેટલાંક વર્ષો પહેલાં બૅન્કિંગ ક્ષેત્રમાં એક લાઇન ઘણીવાર બોલાતી, ''જો તમને કોઈ લૉન નથી આપી રહ્યું તો રાણા કપૂર ચોક્કસ લૉન આપશે.'' 

એક દાયકા સુધી આ વાત સાચી પણ પડતી રહી. લોકોને રાણા કપૂરની કાબેલિયત પર ભરોસો હતો.

ટાઇમ્સ ઑફ ઇન્ડિયાના અહેવાલમાં યસ બૅન્કના માટે એવું લખવામાં આવ્યું છે કે રાણા કપૂર કોઈપણ જોખમી દેવાદારને લૉન આપતા પહેલાં વિચારતા ન હતા. 

યસ બૅન્કના સ્થાપક રાણા કપૂર યસ બૅન્કના ડિરેક્ટર અને સીઈઓ રહી ચૂક્યા છે. 

રાણા કપૂર પોતાની વ્યક્તિગત નેટવર્કિંગ ક્ષમતાનો ઉપયોગ લૉન આપવા અને વસૂલવામાં કરતા હતા. જેના કારણે યસ બૅન્ક બીજી બૅન્કોથી અલગ બની હતી.

''કરજ કેવી રીતે વસૂલવું તે રાણા કપૂર પાસેથી શીખો'' એવી વાતો બૅન્કિંગ ક્ષેત્રમાં થતી અને તેમનું ઉદાહરણ આપવામાં આવતું. 

ત્યાં સુધી કે જ્યારે કિંગફિશર ઍરલાઇનમાં સરકારી બૅન્કોના હજારો કરોડ ડૂબી રહ્યા હતા ત્યારે રાણા કપૂર યસ બૅન્કના પૈસા કેવી રીતે પાછા વસૂલવા તેની તૈયારીમાં લાગેલા હતા અને એમાં એમણે ઘણી સફળતા પણ મેળવી હતી.

વર્ષ 2008માં વૈશ્વિક મંદી વચ્ચે અમેરિકા સહિત અનેક દેશોની...\nઅગાઉની સામગ્રીનો સારાંશ નીચે મુજબ કરી શકાય છે:
પંદર વર્ષ અગાઉ ભારતીય બૅન્કિંગ સૅકટરમાં મોટાં સપનાંઓ સાથે આવનારી યસ બૅન્કના હાલ બેહાલ થઈ ગયા છે અને રોકાણકારો લાઇનો લગાવીને ઊભા છે.